അദ്ദേഹം എങ്ങനെ എത്തി എന്നറിയില്ല വാര്ത്താ സമ്മേളനം നടക്കുമ്ബോള് അവിടെ വന്ന് ചെറിയ കസേരയില് ഇരുന്നു മൈക്ക് കിട്ടിയപ്പോള് വിരോധം തീര്ത്തു മുഈനലി പത്രസമ്മേളനത്തില് അനാവശ്യമായി ഇടപെട്ടതെന്ന് അഡ്വ. മുഹമ്മദ് ഷാ കോഴിക്കോട്: തന്റെ വാര്ത്താ സമ്മേളനത്തില് യൂത്ത് ലീഗ് ദേശീയ വൈസ് പ്രസിഡന്റും പാണക്കാട് ഹൈദരലി ശിഹാബ് തങ്ങളുടെ മകനുമായ മുഈനലി അനാവശ്യമായി ഇടപെടുകയായിരുന്നെന്ന് മുസ്ലിം ലീഗിന്റെ അഭിഭാഷക സംഘടനാ നേതാവ് അഡ്വ. മുഹമ്മദ് ഷാ. കിട്ടിയ അവസരം അദ്ദേഹം വ്യക്തിവിരോധം തീര്ക്കാന് ഉപയോഗിച്ചുവെന്നും ഷാ പറഞ്ഞു. വ്യക്തിപരമായ വിരോധം തീര്ക്കാന് വേണ്ടി അദ്ദേഹം പത്ര സമ്മേളനം ഉപയോഗിച്ചു. വിഷയത്തെക്കുറിച്ച് പഠനം നടത്തിയല്ല സംസാരിക്കുന്നതെന്നും ആരെയെക്കൊയോ കുറിച്ച് എന്തൊക്കെയോ പറയാനുള്ളതെല്ലാം ഒരു മൈക്ക് കിട്ടിയപ്പോള് അത് പറഞ്ഞെന്നും ഷാ ആരോപിച്ചു. അദ്ദേഹം എങ്ങനെ എത്തി എന്നറിയില്ല. വാര്ത്താ സമ്മേളനം നടക്കുമ്ബോള് അവിടെ വന്ന് ചെറിയ കസേരയില് ഇരുന്നു. ആരാണെന്ന് ചോദിച്ചപ്പോള് അദ്ദേഹത്തെ ഞാന് പരിചയപ്പെടുത്തി. അല്ലാതെ ആ വാര്ത്താ സമ്മേളനവുമായി അദ്ദേഹത്തിന് യാതൊരു ബന്ധവുമില്ല. അദ്ദേഹം ചെയ്തതും പറഞ്ഞതും ശരിയാണോയെന്ന് അദ്ദേഹം തന്നെ പരിശോധിക്കട്ടെ. അവിടെ വന്ന് അദ്ദേഹത്തിന് വിരോധമുള്ളവരെക്കുറിച്ച് വാര്ത്താ സമ്മേളനത്തില് പറഞ്ഞു എന്നതാണ് സത്യം, മുഹമ്മദ് ഷാ പറഞ്ഞു. ചന്ദ്രിക ദിനപത്രവുമായി ബന്ധപ്പെട്ട ആരോപണങ്ങളില് വിശദീകരണം നല്കാനായിരുന്നു മുഹമ്മദ് ഷാ വാര്ത്താ സമ്മേളനം വിളിച്ചത്.മുഈനലി തങ്ങളും ഷാക്കൊപ്പമുണ്ടായിരുന്നു. ഷാ സംസാരിക്കുന്നതിടയില് ഇദ്ദേഹം ഇടപെട്ടു. 40 വര്ഷമായി പാര്ട്ടിയുടെ മുഴുവന് ഫണ്ടും കൈകാര്യം ചെയ്തിരുന്നത് കുഞ്ഞാലിക്കുട്ടിയാണെന്നും ചന്ദ്രികയില് നടക്കുന്നത് വലിയ ക്രമക്കേടാണെന്നും ഇദ്ദേഹം പറഞ്ഞു. കുഞ്ഞാലിക്കുട്ടിയെ പേടിച്ച് എല്ലാവരും മിണ്ടാതിരിക്കുകയാണ്. ഹൈദരലി തങ്ങളുടെ അസുഖ കാരണം ചന്ദ്രികയിലെ പ്രശ്നങ്ങളാണെന്നും മുഈനലി തങ്ങള് പറഞ്ഞു. ഇതിനിടെ ലീഗ് പ്രവര്ത്തകനായ റാഫി പുതിയ കടവ് മുഈനലി തങ്ങള്ക്കെതിരെ ശബ്ദമുയര്ത്തുകയും അസഭ്യം പറയുകയും ചെയ്തു. ഇതോടെ വാര്ത്താ സമ്മേളനം അലങ്കോലമായി. ബഹളങ്ങള്ക്കിടെ ഒരു വിഭാഗം പ്രവര്ത്തകര് മുഈനലിയെ സുരക്ഷിത സ്ഥാനത്തേക്ക് മാറ്റി. Stories you may Like